Bolesť pravej lopatky vyžarujúca pod pravé rebro pravé rebro
Asi pred troma týždňami v posteli pri otáčaní mi seklo do pravej lopatky 
neskoršie mi začala bolesť vystreľovat aj pod pravé rebro a akoby celá pravá strana aj v predu aj vvzadu bolela..zavolala som p.doktorke neurologičke chcela som na vyšetrenie ale preplny stav mi len lieky písala.Sirdalud,Aulin
Dobrý deň,
ďakujeme za prejavenú dôveru.
Liek Sirdalud sa používa na liečbu bolestivých (mimovoľných) svalových sťahov (kŕčov) spojených s ochoreniami chrbtice, napr. bolesťou v krížoch alebo meravosťou šije. Aulin patrí medzi nesteroidné protizápalové lieky, teda má protizápalové účinky a zároveň tlmí bolesť a horúčku. Uvedená kombinácia liekov je štandardne používaná pri Vami uvedených ťažkostiach. V prípade však, že nenastane akékoľvek zlepšenie Vášho zdravotného stavu, alebo sa Vám ťažkosti zhoršia, je potrebné opakovane kontaktovať ošetrujúceho lekára, aby sa vykonali potrebné diagnostické postupy pre zistenie presnej príčiny Vašich príznakov a nastavila vhodná liečba.
Prajem skorú úľavu od ťažkostí.
S pozdravom
PharmDr. Veronika Kiabová